- WAHIYUU
- <
- 6
- >

6
Manga Kajadia Wakutuuna Nama Angu Segele Atobungkale
6:1-17
1 Sapadhana incia sumai kukamatamo Anana Dumba sumai abungkale segele mobhaa-bhaana minaaka i pitu angua segele sumai, kasiimpo kurango sambaa minaaka i tanga-tangana pata mbaaia mahaluku sumai apogau tee akooni mboomo suarana guntu, "Maimo!" 2 6:2 Zak. 1:8; 6:2-6. Kasiimpo iaku kukamata sambaa ajara maputi, mosawikia akeni saangu pana. Tee incia atodhawuaka saangu mahakota, kasiimpo incia alausaka alingka to ataloaka musuna tee amembali mia inda mototalo.
3 Wakutuuna Anana Dumba sumai abungkale segele i rua anguna, iaku kurangomo mahaluku i rua mbaana apogau, "Maimo!" 4 Kasiimpo alimbamo sambaa ajara mosagaanana; ajara sumai o waranaa maleʼi mboomo rorena waa. Mosawikia atodhawuaka kuasa to apamofuaka kadhaangiana maanusia modhadhina mopomalape i bhawona dunia, sabutuna o maanusia apopekamate, tee atodhawu samata hancu momaoge to incia.
5 Wakutuuna Anana Dumba abungkale segele i talu anguna, iaku kurangomo mahaluku i talu mbaana sumai apogau, "Maimo!" Kasiimpo kukamata sambaa ajara maeta. Mosawikia akeni timbangana gandum*6:5 timbangana gandum: Maʼanana saangua dunia bheanamisi kaara maoge tee o kinande bheamaali mpuu. i limana. 6 Kasiimpo kurango saangu suara mboomo suara moumbana minaaka i tanga-tangana pata mbaa mahaluku sumai, pogauna, "Haragaana sabaa gandum satibha doi pera, tee talu baa jelai†6:6 jelai: Giuna penembula mboomo gandum, kananeana to apakandeaka binata, maka amembali uka to akarajaaka roti. sadinar.‡6:6 sadinar: Doi Rum kabharina apokana mboomo ponambona saeo to mokarajaana, maʼanana gandum tee jelai apene mpuu haragaana. Maka o mina zaitun tee angguru bholi udhaki-dhakia."
7 Wakutuuna Anana Dumba abungkale segele i pata anguna, kurangomo suarana mahaluku i pata mbaana sumai apogau, "Maimo!" 8 6:8 Yeh. 14:21. Kasiimpo kukamata sambaa ajara momapuca; mosawikia akosaroaka Mate, tee aosea Alamuna Mia Mate. Manga incia atodhawuaka kuasa to apekamate saparapa miana dunia sii tee hancu, tee balaana kaara, tee panyaki imateaka, tee uka manga binata masega modhaangiana i dunia.
9 Wakutuuna Anana Dumba sumai abungkale segele i lima anguna, iaku kukamatamo i tambena tampana tunuana kurubani dhaangia tee jiwa-jiwana manga mia mopadhana ipekamate rampaakanamo manga incia apakoleleaka Firimanina Aulataʼala tee akeniaka torosu kasakusii momatangka to Anana Dumba sumai. 10 Manga jiwa sumai agora tee suara makaa, "E Kawasana Opu Mokokuasa, Momangkilo tee Mobanara! Naepia akawa wakutuumu to uʼadili manga mia momboorena i dunia tee udhawu kahukumu to manga incia mopadhana mangapekamatena?" 11 Kawasana Opu adhawuakea i manga incia samia-samia satuwu juba maputi tee apogau, "Uponiuntomo sabantara sakawana manga sabhangka mosaʼiimanina tee ingkomiu tee manga witinaimiu bhemotopekamatena mboomo ingkomiu akawa o kabharina."
12 6:12 Yes. 13:10; Yol. 2:10; 2:31; 3:15: Mat. 24:29; Mrk. 13:24-25; Luk. 21:25; Wah. 11:13; 16:18. Kasiimpo iaku kukamata Anana Dumba sumai abungkale segele i nama anguna. Sabutuna adhaangiamo o lendu momakaa mpuu i dunia. Matana eo amaetamo mboomo kae kadhu tandana kaporona inca tee o bula amaleʼimo mboomo raa. 13 6:13-14 Yes. 34:4. Manga kalipopo i laiana uka apotiburi i bhawona dunia mboomo manga bhakena puuna ara mangura apotiburi minaaka i puuna wakutuuna ahudhalia ngalu makaa. 14 6:14 Wah. 16:20. Kasiimpo laiana uka amofu mboomo sura motolulungi tee bhari-bharia manga gunu tee manga pulo atopapindamo minaaka i tampana.
15 6:15 Yes. 2:19; 2:21. Kasiimpo manga raja i dunia, manga kaogesa, manga kapalana suludadu, manga mia morangkaea, manga mia mokokuasa, tee mia mosagaanana malape bhatua atawa o maradhika, manga incia bhari-bharia abuniaka karona i nuncana manga lia tee i manga bhalona bhatu i gunu. 16 6:16 Hos. 10:8; Luk. 23:30. Manga incia aemani i manga gunu tee manga bhatu sumai, "Mangataburimo tee mangabuniakamo minaaka i Incia mouncurana i bhawona kauncuramaka sumai, tee minaaka i pamuruna Anana Dumba sumai! 17 6:17 Yol. 2:11; Mal. 3:2. Roonamo akawamo eona pamuruna manga incia, tee incema buaka momembalina mopotaangina?

- WAHIYUU
- <
- 6
- >

6:2 6:2 Zak. 1:8; 6:2-6.

*6:5 6:5 timbangana gandum: Maʼanana saangua dunia bheanamisi kaara maoge tee o kinande bheamaali mpuu.

†6:6 6:6 jelai: Giuna penembula mboomo gandum, kananeana to apakandeaka binata, maka amembali uka to akarajaaka roti.

‡6:6 6:6 sadinar: Doi Rum kabharina apokana mboomo ponambona saeo to mokarajaana, maʼanana gandum tee jelai apene mpuu haragaana.

6:8 6:8 Yeh. 14:21.

6:12 6:12 Yes. 13:10; Yol. 2:10; 2:31; 3:15: Mat. 24:29; Mrk. 13:24-25; Luk. 21:25; Wah. 11:13; 16:18.

6:13 6:13-14 Yes. 34:4.

6:14 6:14 Wah. 16:20.

6:15 6:15 Yes. 2:19; 2:21.

6:16 6:16 Hos. 10:8; Luk. 23:30.

6:17 6:17 Yol. 2:11; Mal. 3:2.

© 2024 WBT