- 1 KORINTUS
- <
- 5
- >

5
Dosa i Nuncana Jamaʼa
5:1-13
1 5:1 Kap. 22:30. Iaku satotuuna padhamo kurango lele ande i tanga-tangamiu dhaangia tee mopewauna pebula, tee o pewau incia sumai indapo padha tarangoa apewaua manga mia mokaafiri uka. Dhaangia i tanga-tangamiu o umane mopewauna zinaa tee ina awona. 2 Buaka dhaangiapo uka bheusomboaka karomiu? Ingkomiu tabeana usukara, tee upekaridhoa o karomiu minaaka i umane mopewauna giu incia sumai. 3 Inciamo badaku apomaridho tee ingkomiu, maka o rohiku apoose tee ingkomiu, tee padhamo kudhawuakea kahukumu to mia mopewauna giu incia sumai mboomo kudhaangia i tanga-tangamiu. 4 Jadi wakutuuna uporomusaka i nuncana sarona Isa Al Masi Oputa Momalanga, udhania ande iaku kupoose tee ingkomiu i nuncana rohi tee kuasa minaaka i Isa Oputa Momalanga, 5 pasarakaakamea o mia incia sumai i Ibilisi, mamudhaakana abinasa o badana, tee mboo sumai o rohina bheatopasalaamati wakutuuna eona umbaana Isa Al Masi Oputa Momalanga.
6 5:6 Gal. 5:9. Opea isomboakamiu sumai inda alaenga. Buaka ingkomiu inda umataua o pogau ibarati incia sii? "Saidhe ragi amembali apajulu saangua kajalona tarigu!" 7 5:7 Limb. 12:5. Bhanakea o ragi momangenge sumai,*5:7 Bhanakea o ragi momangenge sumai: Aulataʼala atumpu Nabii Musa to apakawaaka tuturana Paska i manga miana Israel mboo sii: miana Israel tabeana abhanakea bhari-bharia ragi modhaangiana i bhanuana tee inda amembali apakea o ragi incia sumai kangengena pitu eo sapadhana raraeana Paska. Kamata Kab. 28:17. Jadi o Paul apogau ande o mia moparacaeana tee Isa tabeana abhanakea o "ragi" modhaangiana i karona, siitumo dosa mominaakana i dhadhina manga incia, roonamo Isa padhamo akurubaniaka Karona to manga incia. siitumo ragina dosa, mamudhaakana ingkomiu umembali kajalona tarigu mobhaau. Inciamo kumataua ande o kadhaangiamiu mboo sumai, roonamo Isa Al Masi momembalina dumbana Paskata sumai padhamo atokurubaniaka. 8 5:8 Limb. 13:7.Rampaakanamo sumai, maimo tararaeaakea mencuana tee ragi momangenge, tee uka mencuana tee ragi inda momalape atawa o giu momadhaki, maka tararaeaakea tee roti inda mokoragi, siitumo tee kakatena ngangaranda tee kabanara.
9 I nuncana sura ilambokoku to ingkomiu padhamo kuburiakakomiu, "Bholi uposabhangka tee manga mia mopewauna pebula." 10 Maʼanana kaburiku sii mencuana to upekaridho karomiu tee bhari-bharia mia mopewauna pebula, atawa tee manga mia momasoʼo, pande pekatipu, tee manga mia mosombana barahala inda momatauna Aulataʼala sampeampearo, roonamo ande upewau mboo sumai, ingkomiu tabeana ulimba minaaka i dunia sii. 11 Maka o maʼanana opea mopadhana iburiku sumai, satotuuna mamudhaakana ingkomiu bholi uposabhangka tee manga mia moabhina karona o mia moparacaeana tee Isa, maka manga incia o pande pebula, mia masoʼo, pande sombana barahala, pande fitanaana mia, pande malango, atawa o pande tipu. Rampaakanamo sumai, ingkomiu bholi sampeampearo ukande upobhawa tee manga incia. 12 Roonamo inda dhaangia o pokaiana tee iaku to kuhaakimu mia modhaangiana i sambalina jamaʼa. Maka to manga anggotana jamaʼamiu, buaka mencuana karomiu bhemoʼadilia? 13 5:13 Kap. 13:5; 17:7. Sainamo manga mia modhaangiana i sambalina jamaʼa bheahaakimua Aulataʼala. Rampaakanamo sumai, tabeana apokana ipewaumiu tee opea mopadhana motoburina mboo sii i nuncana Kitabi Momangkilo, "Padhencumea manga mia madhaki sumai minaaka i tanga-tangamiu".

- 1 KORINTUS
- <
- 5
- >

5:1 5:1 Kap. 22:30.

5:6 5:6 Gal. 5:9.

5:7 5:7 Limb. 12:5.

*5:7 5:7 Bhanakea o ragi momangenge sumai: Aulataʼala atumpu Nabii Musa to apakawaaka tuturana Paska i manga miana Israel mboo sii: miana Israel tabeana abhanakea bhari-bharia ragi modhaangiana i bhanuana tee inda amembali apakea o ragi incia sumai kangengena pitu eo sapadhana raraeana Paska. Kamata Kab. 28:17. Jadi o Paul apogau ande o mia moparacaeana tee Isa tabeana abhanakea o "ragi" modhaangiana i karona, siitumo dosa mominaakana i dhadhina manga incia, roonamo Isa padhamo akurubaniaka Karona to manga incia.

5:8 5:8 Limb. 13:7.

5:13 5:13 Kap. 13:5; 17:7.

© 2024 WBT