- ZABURU
- <
- 120
- >

120
Doʼa Emaniana Kasalaamati minaaka i Fitanaa
120:1-7
1 Laguna ziara.*120:1 ziara: Aipomo manga Zaburu 120-134 ilaguakana miana Israel wakutuuna apene aziara i Kota Yerusalem i tana mokogunuana.
I nuncana kanarakaaku kugora i KAWASANA OPU,
tee Incia alawaniaku.
2 "E KAWASANA OPU, maasangia urambasakaaku minaaka i bhiwi mogau-gau
tee dhela mopekatipu."
3 Opea bheidhawuakana to ingkoo,
tee opea bheiranganina to ingkoo,
e pande tipu?
4 Samia suludadu bheapanako tee pana momatadha
tee atunuakako tee weona waa!
5 Kucilakamo roonamo kumboore mboomo samia dhaga i Mesekh,
tee tabeana kumboore i tanga-tangana kemana miana Kedar!†120:5 Mesekh ... Kedar: Miana Mesekh tee Kedar atoabhi mia masega tee inda akofeʼeli.
6 Amangengemo laulau kumboore
kupoose tee manga mia mobancina dhadhi pomalape.
7 Iaku gauku kudhadhi pomalape,
maka ande kupogau mamudhaakana ingkita tadhadhi pomalape,
manga incia gauna apotimbe.

- ZABURU
- <
- 120
- >

*120:1 120:1 ziara: Aipomo manga Zaburu 120-134 ilaguakana miana Israel wakutuuna apene aziara i Kota Yerusalem i tana mokogunuana.

†120:5 120:5 Mesekh ... Kedar: Miana Mesekh tee Kedar atoabhi mia masega tee inda akofeʼeli.

© 2024 WBT