- TITUS
- <
- 1
- >

SURANA PAUL
TO
TITUS
POGAU BHAA-BHAANA
Titus sii o mia inda motolentuna miana Yahudi mopesuana agama Karasiteni kasiimpo amembali sabhangka tee mohambana Paul i nuncana karajaana. Sura incia sii atotujuaka to Titus, tee i wakutuu incia sumai incia dhaangia i Kreta roonamo Paul abholia to aʼurusuaka jamaʼa iwe sumai. Dhaangia talu giu ipakawaakana i nuncana sura inca sii.
Bhaa-bhaana, Paul audhaniaka Titus to manga sifatuna manga mia bhemomembalina kapalana jamaʼa. Giu incia sii apakawaakea roonamo abhari mpuu o mia momadhakina pewauna i Kreta. Padha incia sumai, Paul audhaniaka Titus mboo opea carana to aadhariaka saasaangu kolompona mia bhemomembalina anggotana jamaʼa tuaapa feʼelina miana Karasiteni. Tee mofaraluuna mpuu siitumo o miana Karasiteni tabeana amalape tee amaasiaka dhadhi moʼamani, bholi abanci mia, bholi apogera-gera atawa aumbaaka potagatagali.
Antona
Porikanaana pogau 1:1-4
Manga kapalana jamaʼa 1:5-16
Opea iwaajibuakana manga mia modhaangiana i nuncana jamaʼa 2:1-15
Kaadhari tee kaudhaniaka 3:1-11
Katutubhi 3:12-15
1
Salamu
1:1-4
1 Minaaka i Paul, bhatuana Aulataʼala tee rasuluna Isa Al Masi, iaku apiliaku tee alambokoaku to kutulungi manga mia ipilina Aulataʼala mamudhaakana amatangka o iimanina. Iaku uka tabeana kuadhariaka kabanara i manga incia, tee kabanarana sumai mobhawana manga incia to adhadhi asaalihi. 2 Neatina iimani tee kaadhari incia sii to taharapuaka dhadhi mobakaa. Aulataʼala padhamo ajanjiakea o giu incia sumai minaaka i piamo itu wakutuuna dunia indapo atopadhaangia, tee o Aulataʼala inda bheagau-gau. 3 Janjina sumai padhamo apatokamatea i wakutuu mopadhana itantuakana alaloi Lele Malape iparacaeaakana to iaku apokana tee parintana Aulataʼala Mangapasalaamatina, mamudhaakana kupakawaaka Lele Malape sumai.
4 1:4 2Kor. 8:23; Gal. 2:3; 2Tim. 4:10.To Titus, ingkoo kuabhikomo mboomo anaku, roonamo ingkita tapokana taparacaea tee Isa Al Masi. Iaku kuharapu maasangia Aulataʼala Ama tee Isa Al Masi Mangapasalaamatina adhawuko rahumati tee umembali udhadhi upomalape tee Aulataʼala.
Tugasina Titus i Pulo Kreta
Pemingkuimo mboo sii Imembaliakana Mia Alaenga Atoangka to Kapalana Jamaʼa
1:5-16
5 Iaku kubholikomo i Pulo Kreta mamudhaakana umembali uʼurusu manga giu mofaraluuna iʼatoro, tee mamudhaakana uangka manga kapalana jamaʼa i saasaangu kota mboomo mopadhana isameaakaku to ingkoo. 6 1:6-9 1Tim. 3:2-7.Kapalana jamaʼa tabeana o mia inda mokokasalaha, incia tabeana samiamea o bhawinena tee akeniakea mpuu o janjina tee bhawinena. Manga anana manga incia tabeana akoʼiimani tee inda atoraeaka akapatuli atawa adorohaka. 7 Kapalana jamaʼa tabeana o mia inda mokokasalaha roonamo incia moʼatorona tee mojaganina tuaapa o mia molaianina Aulataʼala. Incia bholi akapala bhatu tee amasimba aʼamara, mencuana pande sumpu, mencuana pande pobusu, atawa apeelo laba tee cara madhaki. 8 Maka incia tabeana sadia amalape atarima tamu i bhanuana, amaasiaka manga giu malape, amembali ataangi karona minaaka i giu momadhaki, aʼadili, asaalihi, amembali akuasai karona, 9 tee akeniaka kasamea molaengana motoparacaea mboomo mopadhana iadhariaka, tee mboo sumai incia amembali anaasehati mia tee giu mobanara, tee amembali asusuaka kasalahana manga mia mobhalia. 10 Giu incia sumai afaraluu mpuu roonamo abhari o mia modorohaka, mia mopadede tee mopasaladhalana manga mia mosagaanana. Ipatujuakaku siitumo to manga mia moadhariakana ande bhari-bharia umane tabeana atotandaki. 11 Rampaakanamo sumai, ngangana manga incia tabeana atosoncongi, roonamo manga incia apahancuru iimanina saangua antona bhanua tee aadhariaka manga kaadhari inda molaenga mamudhaakana apotibhaaka laba tee cara inda momalape. 12 Dhaangia o nabii iosena manga incia mominaakana i Pulo Kreta uka apogau, "Manga miana Pulo Kreta sumai o pande gau-gau, manga incia mboomo binata masega, mia momasoʼo tee mia momangare." 13 Kasakusiina nabiina sumai atotuu, rampaakanamo sumai manga incia tabeana umpuu-mpuu usasia, mamudhaakana manga incia akeniaka kaadhari mobanara pokaiana tee iimanita, 14 tee mamudhaakana manga incia inda aperangoi manga tulatula momangenge inda motomatauna asalana minaaka i miana Yahudi tee inda aose parintana manga mia inda moosena kabanara. 15 I ngangarandana mia mangkilo, bhari-bharia giu amangkilo uka, maka to manga mia mopadhana motopanaajisi tee mia inda moparacaeana tee Al Masi, inda dhaangia saangu giu uka momangkilona to manga incia, roonamo fikiri tee antona ngangarandana manga incia atokamo amarombu. 16 Manga incia apogau ande apomatau tee Aulataʼala, garaaka o pewauna manga incia apesapuaka Aulataʼala. Manga incia amasega, adorohaka, tee inda saangu giu malape uka momembalina ipewauna.

- TITUS
- <
- 1
- >

1:4 1:4 2Kor. 8:23; Gal. 2:3; 2Tim. 4:10.

1:6 1:6-9 1Tim. 3:2-7.

© 2024 WBT