- ZABURU
- <
- 80
- >

80
Doʼa to Kasalaamatina Miana Israel
80:1-20
1 To kapalana molaguna. Aose lagu: Kamba-kamba Bakung. Laguna kasakusii. Zaburuna Asaf.
2 Maasangia urangoa, e Gembalana miana Israel,
e Ingkoo mokapalaina siwuluna Yusuf mboomo gulumana dumba!
Ingkoo mokokauncuramakana i bhawona manga malaaʼekatina kerub,*80:2 manga malaaʼekatina kerub: Malaaʼekati igambaraaka mboomo mahaluku mokopani, agambaraaka kalangana Aulataʼala tee umbaana. Apogauakea ande kauncuramakana KAWASANA OPU dhaangia i bhawona manga malaaʼekati kerub. Dhaangia patuna rua malaaʼekati kerub i bhawona sorongana pojanjia tee i piamo itu Musa atarima firimanina Aulataʼala minaaka iwe sumai. Kamata Limb. 25:18-22. utiumbamo tee caheamu
3 i aroana Efraim, Binyamin, tee Manasye!
Susuakamea o kuasamu
tee uumbamo to upasalaamati ingkami!
4 E Aulataʼala, pambulimea pendua o kadhaangiamami;
taroakamo o roumu akocahea sabutuna ingkami bhetasalaamati.
5 E KAWASANA OPU, Aulataʼalana saangua alamu,
sakawana naepia upamuru, moomini o uumatimu adoʼa?
6 Ingkoo udhawua kaporona inca to kinandena manga incia,
tee lolu mobhari to uwe isumpuna.
7 Ingkoo umanga pamembali giu
ipotagaliakana manga lipu isaripimami,
tee o musumami uka manga ele-ele.
8 E Aulataʼalana saangua alamu, pambulimea pendua o kadhaangiamami,
maasangia o roumu akocahea mamudhaakana ingkami tasalaamati.
9 Uumatimu mboomo puuna angguru Ingkoo ubhawea upalimbaia minaaka i Mesir;
upadhencu manga lipu mosagaanana, kasiimpo o puuna angguru sumai upombulaia.
10 Ingkoo upekangkiloakea tana to incia,
kulesena atuwu tee apabuke saangua lipu.
11 Manga gunu asalibumbuakea tee ngkamia-miana,
tee manga rahana atutubhi manga puuna aras momaoge.
12 Manga rangkana adhola sakawana i tawo,
tee manga lolona akawa i Umala Efrat.
13 Pokia Ingkoo ubhongka manga tondona
sabutuna bhari-bharia mia molalo amembali atobhe bhakena?
14 Bhawu abhembarua,
tee bhari-bharia binata maila akandea.
15 E Aulataʼalana saangua alamu, maimo umbuli i uumatimu,
tontomea minaaka i sorogaa tee ukamatamea!
Maheruakamea o puuna angguru sii,
16 puuna angguru ipombulamu tee kuasamu,
tee o tunana ipekatangkamu to karomu.
17 Musu padhamo apale tee atunu puuna angguru sii.
Maasangia manga incia abinasa rampaakanamo kagorampangimu.
18 Maka taroakamo limamu adhaangia to mia i weta i kaanamu,
siitumo to anana maanusia†80:18 anana maanusia: Aipomo mia incia sumai rajana miana Israel atawa amembali uka o Isa, momananeana asarongi karona Anana Maanusia. ipekakaamu to karomu.
19 Tee mboo sumai, ingkami inda bhetasowo minaaka i Ingkoo;
jagania o dhadhimami, sumaimo ingkami bhetasombako.
20 E KAWASANA OPU, Aulataʼalana saangua alamu, pambulimea pendua o kadhaangiamami,
taroakamo o roumu akocahea mamudhaakana ingkami tasalaamati.

- ZABURU
- <
- 80
- >

*80:2 80:2 manga malaaʼekatina kerub: Malaaʼekati igambaraaka mboomo mahaluku mokopani, agambaraaka kalangana Aulataʼala tee umbaana. Apogauakea ande kauncuramakana KAWASANA OPU dhaangia i bhawona manga malaaʼekati kerub. Dhaangia patuna rua malaaʼekati kerub i bhawona sorongana pojanjia tee i piamo itu Musa atarima firimanina Aulataʼala minaaka iwe sumai. Kamata Limb. 25:18-22.

†80:18 80:18 anana maanusia: Aipomo mia incia sumai rajana miana Israel atawa amembali uka o Isa, momananeana asarongi karona Anana Maanusia.

© 2024 WBT