- ZABURU
- <
- 8
- >

8
Mahaluku Mohina mboomo Mahaluku Momulia
8:1-10
1 To kapalana molaguna. Mboomo lagu Gitit.*8:1 Gitit: Zaburu incia sii aose suarana lagu tee gambusu minaaka i Gat, siitumo sala saangu kota miana Filistin. Gat sumai mopadhana imbooresina Nabii Daud wakutuuna apalaiaka karona minaaka i Raja Saul. Zaburuna Daud.
2 E KAWASANA OPU,†8:2 KAWASANA OPU: Ande atoburi tee horofu maoge, saro incia sii o sarona karona Aulataʼala i oni Ibrani atosarongi YAHWEH, sainamo ande atoburi tee horofu maidhiidhi, maʼanana o Kawasana Opu (Ibrani: Adonai). e Aulataʼalamami,
saromu amulia i saangua alamu!
Kaogesana kuasamu alabhi kalangana minaaka i laiana.
3 8:3 Mat. 21:16.Minaaka i ngangana manga anaana momaidhiidhi tee anaana modudu uka apuji kamuliangimu.
Roonamo Ingkoo padhamo upakaro bente potaangia momatangka
sabutuna o ngangana bhari-bharia musu tee bhalimu atosoncongi.
4 Ande kutonto tee kufikiri laiana ipadhaangiamu,
bula tee kalipopo idhikamu,
5 8:5 Ayb. 7:17; Zab. 144:3; Ibr. 2:6-8.incema buaka o maanusia sumai, mbakana uudhania,
incema buaka o incia, mbakana udhambaakea?
6 Maka upewau maanusia saidhepo apokana tee Aulataʼala,‡8:6 Aulataʼala: Amembali uka maʼanana manga malaaʼekati atawa o mahalukuna sorogaa.
upakanaakea tee mahakota kamuliangi tee kahoromati.
7 8:7 1Kor. 15:27; Ef. 1:22; Ibr. 2:8.Udhawua kuasa to saangua alamu,
bhari-bharia ipadhaangiamu upatungkua i incia:
8 Dumba, sapi tee bhari-bharia binata kadhambaaka,
tee manga binata i rumpu;
9 Manu-manu tee manga ikane
bhari-bharia mahaluku i nuncana tawo.
10 E KAWASANA OPU, Aulataʼalamami,
saromu amulia i saangua alamu!

- ZABURU
- <
- 8
- >

*8:1 8:1 Gitit: Zaburu incia sii aose suarana lagu tee gambusu minaaka i Gat, siitumo sala saangu kota miana Filistin. Gat sumai mopadhana imbooresina Nabii Daud wakutuuna apalaiaka karona minaaka i Raja Saul.

†8:2 8:2 KAWASANA OPU: Ande atoburi tee horofu maoge, saro incia sii o sarona karona Aulataʼala i oni Ibrani atosarongi YAHWEH, sainamo ande atoburi tee horofu maidhiidhi, maʼanana o Kawasana Opu (Ibrani: Adonai).

8:3 8:3 Mat. 21:16.

8:5 8:5 Ayb. 7:17; Zab. 144:3; Ibr. 2:6-8.

‡8:6 8:6 Aulataʼala: Amembali uka maʼanana manga malaaʼekati atawa o mahalukuna sorogaa.

8:7 8:7 1Kor. 15:27; Ef. 1:22; Ibr. 2:8.

© 2024 WBT