- ZABURU
- <
- 87
- >

87
Sion, siitumo Yerusalem, Kotana Aulataʼala
87:1-7
1 Zaburuna miana Korah, saangu lagu.
KAWASANA OPU apakaro kotana i bhawona tubuna gunu momangkilo.
2 KAWASANA OPU amaasiaka bhambana lawana Sion
alabhi minaaka i bhari-bharia tampa mosagaanana modhaangiana i Israel, lipuna Yakub.
3 Manga mia apogauakako tee giu momulia,
e kotana Aulataʼala.
Sela
4 Pogauna Kawasana Opu, "Iaku bhekusarongi Rahab*87:4 Rahab: Saro mosagaanana to asarongiaka Mesir mokomaʼanana "asombo." tee Babel i tanga-tangana lipu momatauaku.
Tee uka o Tana Filistin, Tirus tee Etiopia,†87:4 Manga lipu moparacaeana tee Kawasana Opu bheatolentu mboomo mia molaahirina i Sion (kota Yerusalem), tee mboo sumai manga incia apesua i nuncana uumatina Aulataʼala. 'Manga incia sii uka atoabhi amembali raʼeatina Sion.' "
5 Maka to Sion, manga mia bheapogau, "Mia incia sii tee mia incia sumai alaahiri i nuncana,
tee o Aulataʼala Momalangana sakaro-karona bhemopekatangkea."
6 KAWASANA OPU bhealentua wakutuuna daftaraana manga lipu,
"Manga incia sii uka aabhia o raʼeatina Sion."
Sela
7 Apoose amanari, manga mia bhealagu, "Minaaka i Sion ingkita tatarima manga giu momalape
mboomo mia momboorena i saripina matana uwe."

- ZABURU
- <
- 87
- >

*87:4 87:4 Rahab: Saro mosagaanana to asarongiaka Mesir mokomaʼanana "asombo."

†87:4 87:4 Manga lipu moparacaeana tee Kawasana Opu bheatolentu mboomo mia molaahirina i Sion (kota Yerusalem), tee mboo sumai manga incia apesua i nuncana uumatina Aulataʼala.

© 2024 WBT